TATA PANGIBADAH MINGGU 20 NOVÈMBER 2022 TABUH 09.00 WIIK "PANJENENGANIPUN PUNIKA JURU PIRUKUN KITA" PAWARTOS PRADATANING PASAMUWAN (namung menawi wonten éwah-éwahan utawi tambahan) P A T U N G G I L A N (Loncèng kaungelaken kaping 3. PL nyumet lilin pangibadah) Pasamuwan Jumeneng TIMBALAN PANGIBADAH PL : Para sadhèrèk, gesang punika wujuding sih rahmatipun Gusti dhateng kita minangka tiyang dosa. Sih rahmat punika saged mawujud awit Gusti Yésus sampun nindakaken pirukuning manungsa kaliyan Gusti Allah. Gusti Yesus minangka Juru Pirukun, anggènipun nélakaken sih rahmatipun Gusti punika sarana pangurbanan ingkang boten ènthèng ananging awrat malah masrahaken sariraniPun piyambak kagem nindakaken pirukun menika. Sumangga ngaturaken sembah bakti saha panuwun dhumateng Gusti. Sumangga Sowan Guti Pasamuwan ngidungaken KPJ 29. SUMANGGA SOWAN GUSTI Sumangga sowan Gusti. Haléluya! Srana kidung pamuji. Haléluya! Tyang pracaya nyawiji. Haléluya! Ing tresna tulus yekti. Haléluya! (Pasrah tinampi Kitab Suci, laré-laré Sekolah Minggu tumuju sangajenging sanctuary) Pujèkna gung panggunggung. Haléluya! Kidung konjuk Hyang Agung. Haléluya! Asmané dênsuwurna. Haléluya! Wit lubèr sih setyanya. Haléluya! VOTUM PF : Pangibadah Minggu mahargya Gusti Yesus Ratuning Jagad punika lumampah ing salebeting pengaken ing manah kita : U : PITULUNGANKU ASALÉ SAKA ALLAH, KANG NITAHAKÉ LANGIT LAN BUMI. (Mazmur 121:2). SALAM PF : Gusti Allah, Rama kita, lan Gusti Yésus Kristus, maringana sih-rahmat lan katentreman marang kowé. (1 Korintus 1:3). U : (ngidungaken) AMIN, AMIN, AMIN. PAMBUKA, PANGAKEN DOSA, LAN SIH RAHMAT PL : Pangibadah dinten punika katindakaken kanthi jejer PANJENENGANIPUN PUNIKA JURU PIRUKUN KITA. Waosan sepisan kapethik saking Yérémia 23:1-6 ingkang dipuntanggapi kanthi waosan Mazmur 46. Waosan kaping kalih kapethik saking Kolosé 1:11-20. Déné waosan Injil kapethik saking Lukas 23:33-43. (PF mberkahi laré-laré sekolah minggu) Komisi Liturgika GKJ Kabluk Semarang -- 1
PF : Anak-anak kinasih, "Aku nyuwun marang Gusti Allah, supaya saka gunging kamulyané, kersaa maringi kekuwatan lantaran Sang Roh Suci marang kowé, lan nyantosakaké batinmu. Sarta supaya merga saka kaprecayanmu Sang Kristus dedalem ana ing atimu. Pandongaku muga-muga kowé padha ngoyoda lan tetalesa sajroning katresnan." (Laré- tumuju ruang Ibadah Anak) Pasamuwan ngidungaken KPJ 385 SRENGÉNGÉ NYUNAR Srengéngé nyunar kanthi mulya; manuké ngocèh klawan rena; anginé midit ana ing wiwitan; kéwané bebungah ing pasuketan. Kabèh padha muji Allah kang loma; kabeh padha muji Allah kang loma. Pasamuwan Lenggah SL : Para umat kagunganipun Gusti, sami pirengna dhawuhipun Gusti! PL "Kowé padha Dakwènèhi pepakon anyar, iya iku supaya kowé padha tresna- tinresnanana: dikaya anggon-Ku wus tresna marang kowé, kowé iya padha tresna-tinresnanana uga. Kanthi mangkono saben wong bakal padha weruh, yèn kowé padha dadi siswa-Ku, yaiku manawa kowé padha tresna-tinresnan." : Sumangga sowan Gusti wonten ing pandonga. Dhuh Gusti, kawula nyuwun pangaksami, awit asring mangkotaken manah, boten mbangun turut dhumateng Paduka, kirang tumemen nindakaken katresnan saé dhumateng Gusti ugi dhateng sesami. Nyuwun pangapunten saha paringana kekiyatan supados kawula tansah saged gesang tresna tinresnan minangka pambangunturut dhumateng karsa Paduka. Amin. Pasamuwan Jumeneng PF : Katresnan ingkang ngrukunaken ugi ndayani kita gesang ing salebeting cara ingkang anyar. Pawartosing Sih Rahmat kapethik saking Roma 5:11 makaten, "Ora ngemungaké kuwi waé. Kita padha bungah ing patunggilané Gusti Allah, lantaran Gusti kita Yésus Kristus, sing dadi mergané kita padha dadi para mitrané Gusti Allah." Sami ngaturna panuwun awit sih rahmatipun Gusti. U : PUJI SOKUR KONJUK GUSTI ALLAH Pasamuwan ngidungaken KPJ 97. UWAL SING LAKNAT Uwal sing laknat; iba begjaku! Gusti wus séda, mbirat dosaku, temah luwar sing paukuman, dénnya ngluwar babar pisan. Reff. Babar pisan dénnya nulungi, babarpisan dénnya ngrampungi. Rumaketa ing pamenthangan, mesthi luwar babarpisan. Putrané Allah, sebutan kita, kang tilas satru pinundhut mitra, kang utang pati inguripan, wit tinebus babar-pisan. Reff. Pasamuwan Lenggah Komisi Liturgika GKJ Kabluk Semarang -- 2
P E L A D O S A N S A B D A DONGA PELADOSAN SABDA (déning PF) PAMAOSING KITAB SUCI Waosan Sepisan L1 : Waosan sepisan kapethik saking YÉRÉMIA 23:1-6 1 Cilaka para pangon sing njalari umaté Allah tumpes lan kocar-kacir! 2 Pangandikané Pangéran, Allahé Israèl marang para raja lan wong-wong sing mesthiné kudu ngrumati umat kagungané Allah, "Kowé padha ora mbeciki umat- Ku, malah padha kokbuyaraké lan kokgusahi. Saiki kowé bakal Dakukum merga piala sing koklakoni. 3 Kekarèné wedhus-Ku bakal Dakklumpukaké saka tanah- tanah panggonané mencar, lan Dakbalèkaké menyang tanahé dhéwé. Bakal padha tangkar-tumangkar, mula mundhak akèh cacahé. 4 Aku bakal ngangkat raja-raja lan penggedhé-penggedhé sing ngrumati kanthi gemati. Umat-Ku bakal ora krasa wedi lan giris, sarta bakal ora Dakukum menèh. Aku, Pangéran wis ngandika!" 5 Pangéran ngandika menèh mengkéné, "Bakal tekan wektuné, Aku nimbali saka turuné Dawud, raja sing ngerèh tanahé kanthi wicaksana, adhedhasar keadilan lan kabeneran. 6 Samasa pepréntahané raja mau Yéhuda bakal ayem, lan umat Israèl uripé bakal tentrem. Asmané raja mau bakal kasebut: 'Pangéran Juru Slamet kita.'" Makaten pangandikanipun Gusti. U : PUJI SOKUR KONJUK GUSTI! Tanggapan SL : Tanggapan kawaosaken saking MASMUR 46 Kidung anggitané bani Korakh kanggo pemimpin penyanyi; laguné kaya kidungé para putri. Allah iku pangungsèn lan kekuwatan kita, U SL U SL U SL U SL U SL U SL U SL U SL : KETITIK SAKA BANGETÉ ENGGONÉ MITULUNGI ING MANGSA KARIBEDAN. : Mulané kita padha ora wedi, senajan bumi gonjing, : LAN GUNUNG PADHA JUGRUG ING DHASARING SEGARA; : senajan ombaké segara gemuruh, : GAWÉ HOREGÉ GUNUNG-GUNUNG. : Ana kali sing nekakaké kabungahan marang kuthané Allah, : PEDALEMANÉ KANG MAHALUHUR. : Allah ana ing kutha kono, mula kutha mau ora bakal tumpes; : NGAREPAKÉ ÉSUK MESTHI WIS DIPITULUNGI. : Para umat padha gègèr, kraton-kraton padha moyag-mayig, : ALLAH NEKAKAKÉ GLUDHUG, NGANTI BUMINÉ LEBUR. : Allah Kang Mahakwasa nunggil karo kita, : ALLAHÉ YAKUB IKU PANGUNGSÈN KITA. : Padha delengen pakaryané Allah; : WASPADAKNA KAÉLOKAN SING KATINDAKAKÉ ANA ING BUMI. : Panjenengané nyirep peprangan ing salumahing bumi, Komisi Liturgika GKJ Kabluk Semarang -- 3
U : GENDHÉWA-GENDHÉWA DIPUTUNGI, TUMBAK-TUMBAK DICOKLÈKI, LAN TAMÈNG-TAMÈNG DIOBONG ING GENI. SL U : Dhawuhé, "Menenga, lan padha weruha yèn Aku iki Allah! : KANG LUHUR DHÉWÉ ING ANTARANÉ BANGSA-BANGSA IYA LUHUR DHÉWÉ ANA ING BUMI." SL U : Allah Kang Mahakwasa nunggil karo kita, : ALLAHÉ YAKUB KUWI PANGUNGSÈN KITA. Waosan Kaping Kalih L3 : Waosan kaping kalih kapethik saking KOLOSÉ 1:11-20 11 Muga-muga kowé padha disantosakaké srana sarupaning kekuwatan sing mijil saka Kratoné Gusti Allah kang mulya, temahan kowé padha kuwat nyangga sadhéngah prekara klawan sabar. 12 Padha saosa sukur klawan bungah marang Sang Rama, sing ngersakaké kowé pantes nampa panduman sabarang sing kacadhangaké déning Gusti Allah kanggo umaté ana ing kratoning pepadhang. 13 Panjenengané wis ngluwari kita saka pangwasané pepeteng, tinuntun kanthi slamet menyang Kratoné Putrané kang kinasih. 14 Iya merga Sang Putra mau kita padha kaparingan pangluwaran lan pangapuraning dosa-dosa kita. 15 Gusti Allah kuwi ora tau kasat mripat. Nanging Panjenengané Sang Kristus dadi wewujudané Gusti Allah sing ora katon mau. Sang Kristus dadi Putra mbarep sing luwih unggul ketimbang karo samubarang sing katitahaké déning Gusti Allah. 16 Iya ana ing Sang Kristus kuwi Gusti Allah nitahaké samubarang sing ana ing swarga lan ing bumi, barang-barang sing katon lan sing ora katon, semono uga sakèhing pangwasa sing ora kasat mripat. Gusti Allah nitahaké jagad raya iki lantaran Sang Kristus lan kagem Sang Kristus. 17 Sang Kristus wis ana sadurungé samubarang ana, lan ana ing patunggilané Sang Kristus mau samubarang kabèh kaprenahaké ana ing papané dhéwé-dhéwé. 18 Sang Kristus jumeneng sesirahé sarira, yakuwi pasamuwan. Panjenengané dadi sumbering uripé sarira mau. Panjenengané dadi Putra pembarep sing katangèkaké saka ing séda, supaya jumeneng sing pinunjul dhéwé ing antarané samubarang kabèh. 19 Sebab wis dadi kersané Gusti Allah piyambak menawa Sang Putra kagungan sipat ka-Allahané Gusti Allah ing sasampurnané. 20 Iya lantaran Sang Putra mau, Gusti Allah ngrukunaké samubarang kabèh karo sarirané piyambak, dadia sing ana ing bumi, dadia sing ana ing swarga, yakuwi sawisé nindakaké pirukun srana sédané Sang Putra ana ing kayu salib. Makaten pangandikanipun Gusti. .U : PUJI SOKUR KONJUK GUSTI! Pasamuwan Jumeneng Waosan Injil PF : Waosan Injil kawaosaken saking Injilipun Gusti Yésus Kristus miturut paseksinipun LUKAS 23:33-43 Komisi Liturgika GKJ Kabluk Semarang -- 4
33 Bareng wis tekan panggonan sing disebut "Pacumplungan," Gusti Yésus nuli disalib, bebarengan karo durjana loro mau, sing siji ana ing tengené, sijiné ana ing kiwané. 34 Gusti Yésus nuli ndedonga: "Dhuh Rama, kalepatanipun tiyang- tiyang menika mugi Paduka apunten, amargi mboten sami mangertos menapa ingkang sami dipun tindakaken." 35 Agemané Gusti Yésus nuli diedum-edum srana diundhi. Wong akèh padha ngadeg nonton apa sing kelakon ana ing kono. Para pengareping wong Yahudi padha moyoki Gusti Yésus, uniné: "Dhèwèké wis nylametaké wong liya, jajal apa saiki bisa nylametaké awaké dhéwé, yèn nyata wong kuwi Sang Kristus utusané Allah." 36 Para prejurit iya padha moyoki, lan banjur padha marani Gusti Yésus sarta nyaosaké anggur kecut. 37 Banjur padha muni: "Yèn kowé ratuné wong Yahudi, nulungana awakmu dhéwé!" 38 Ing sandhuwuré mestakané Gusti Yésus ana tulisan sing uniné mengkéné: "Yésus ratuné wong Yahudi." 39 Salah sijiné durjana sing disalib mau ngala-ala Gusti Yésus. Wong mau muni: "Yèn kowé kuwi Sang Kristus, nulungana awakmu dhéwé lan aku wong loro iki pisan." 40 Nanging durjana sing sijiné melèhaké kancané mau karo muni: "Apa kowé ora éring karo Gusti Allah? Kita kabèh iki diukum mati. 41 Tumraping aku lan kowé, ukuman iki wis samesthiné. Nanging wong iki rak ora salah!" 42 Wong mau banjur matur marang Gusti Yésus: "Gusti, Panjenengan mugi kersa ngèngeti dhateng kawula, menawi Panjenengan mbénjing jumeneng ratu." 43 Pangandikané Gusti Yésus: "Ngandela, dina iki uga kowé bakal bareng karo Aku mlebu ana ing Firdus." Mekaten pangandikanipun Gusti. Ingkang rahayu inggih punika saben tiyang ingkang mirengaken sabdanipun Gusti saha dipunèstokaken. Haléluya! U : (ngidungaken KJ 473b) HALÉLUYA, HALÉLUYA, HALÉLUYA! RENUNGAN. "PANJENENGANIPUN PUNIKA JURU PIRUKUN KITA" WEKDAL ENING. (saged kagem pisungsung pepujèn) Pasamuwan Jumeneng PENGAKEN PITADOS M1 : Sesarengan sadaya tiyang pitados ingkang ngakeni bilih Gusti Yesus menika tuking pirukunan ingkang sejatos lan sumadya ndherek kanthi setya, sumangga kita ngekahaken kapitadosan kita srana ngucapaken Sahadat Kalih Welas ingkang mekaten ... Pasamuwan Lenggah DONGA SOKUR LAN SAFAAT (déning PF) P E L A D O S A N M É J A PISUNGSUNG M2 : Sumangga kita ngaturaken panuwun awit saking kamirahanipun Gusti Allah lumantar pisungsung srana ngènget-ènget pangandika ing Matius 5:23-24 Komisi Liturgika GKJ Kabluk Semarang -- 5
makaten, "Mulané yèn kowé pinuju nyaosaké pisungsungmu marang Gusti Allah, mangka kowé kèlingan ana sedulur sing lara atiné karo kowé, pisungsungmu tinggalen ing sangareping mesbèh. Wong mau paranana, rukuna dhisik karo dhèwèké, yèn wis banjur balia, nyaosna pisungsungmu.." Sumangga kita ndedonga: Gusti Allah Rama Kaswargan, ngaturaken panuwun awit pangrimat Paduka ing sauruting gesang kawula. Sapunika kawula badhé ngaturaken pisungsung minangka atur panuwun dhumateng Paduka lumantar Gréja punika. Karsaa nyucèkaken kawula supados anggèn kawula ngaturaken linandhesan raos sumarah dhumateng berkah Paduka. Pradataning Pasamuwan ingkang kapiji ngrimat saha nanjakaken pisungsung punika ugi tansaha Paduka berkahi. Ing Sang Kristus kawula ndedonga. Amin. Pasamuwan ngidungaken KPJ 87. NÈNG KASA NGUMANDHANG ASMA Nèng kasa ngumandhang asma sajuga, kang anepangaken jagad lan swarga. Datan wonten asma kados punika, kang kwasa nyirnakken pangrèhing dosa. Napa sami dèrèng wanuh, Gusti Yésus Kristus yéku asmané? (bokor pisungsung kaaturaken majeng) Sang Kristus samangké ngratoni swarga, ngasta pangwasané Allah Sang Rama, ngadili jagad ing mbénjing rawuhé kula pareng ndhèrèk ing kamulyané. Yésus Kristus Sang Pamarta punika asmané panutan kula. DONGA RAMA KAWULA PF : Sumangga mungkasi pangibadah punika srana sesarengan ngunjukaken Donga Rama Kawula. S : Dhuh Rama kawula ingkang wonten ing swarga. Asma Paduka mugi kasucèkaken. Kraton Paduka mugi rawuh. Karsa Paduka mugi kalampahan wonten ing bumi kadosdéné wonten ing swarga. Kawula mugi kaparingan rejeki kawula sacekapipun ing dinten punika. Saha Paduka mugi ngapunten kalepatan kawula kadosdéné kawula inggih ngapunten ing tetiyang ingkang kalepatan dhateng kawula. Punapa déné kawula mugi sampun ngantos katandukaken dhateng ing panggodha, nanging mugi sami Paduka uwalaken saking piawon. Awitdéné Paduka ingkang kagungan kraton saha wisésa tuwin kamulyan langgeng salami-laminipun. Amin. Pasamuwan Jumeneng P A N G U T U S A N L A N B E R K A H PANGUTUSAN PF U PF U : Sami enerna manah dhumateng Gusti lan sesami : KAWULA NGENERAKEN MANAH DHUMATENG GUSTI LAN SESAMI : Sami dadosa juru pawarta lan juru pangrimat : PUJI SOKUR KONJUK GUSTI Komisi Liturgika GKJ Kabluk Semarang -- 6
PF U BERKAH PF : Pinujia Allah Sang Rama, Sang Putra, tuwin Sang Roh Suci. : SAMANGKÉ NGANTOS ING SALAMI-LAMINIPUN. : Mengkera saking papan pangibadah punika kanthi tentrem rahayu. Tindakna dhawuhipun Gusti lan gesanga sesarengan sadaya titah. Gusti nuntun tansah, nampènana berkah saking Gusti Allah, "Allah muga maringana berkah, lan kowé padha direksaa. Allah muga maringana sarupaning prekara sing becik, lan kowé padha kaparingana sih-rahmat. Allah muga mirsani kanthi kawelasan, lan kowé padha kaparingana tentrem rahayu." (Wilangan 6:24-26) Pasamuwan ngidungaken KPJ 459. PINUJIA ALLAH SANG RAMA Pinujia Allah Sang Rama wah Sang Putra lan Roh Suci; purna pangabekti anèng gréja, ngrasuk gesang saben ari. Payo nindakna kang trusing ati sabdaning Gusti sung gesang yekti, sinartan déning berkah ing Gusti, sung sih rahmat mring sesami. Komisi Liturgika GKJ Kabluk Semarang -- 7